b'\n_START_ARTICLE_\nSydneyjska operna hi\xc5\xa1a\n_START_PARAGRAPH_\nSydneyjska operna hi\xc5\xa1a se nahaja v Sydneyju, zvezni dr\xc5\xbeavi Novi Ju\xc5\xbeni Wales (New South Wales) v Avstraliji in je ena izmed najlep\xc5\xa1ih in najznamenitej\xc5\xa1ih zgradb iz 20. stoletja. Postavljena je na Bennelong Point v Sydneyjskem pristani\xc5\xa1\xc4\x8du. Ju\xc5\xbeno od opere se nahaja kraljevi botani\xc4\x8dni vrt. Poleg je tudi veliki Sydney Harbour Bridge ali Sydneyjski pristani\xc5\xa1ki most. Sydneyjska operna hi\xc5\xa1a je ikona Avstalije. Na tiso\xc4\x8de turistov, ki jih opera malo ali pa sploh ne zanima, si vsaki teden ogleda to znamenito zgradbo v Avstraliji.\n_START_SECTION_\nZgradba\n_START_PARAGRAPH_\nSydneyjska operna hi\xc5\xa1a ima okoli 1000 sob, vklju\xc4\x8dno s petimi gledali\xc5\xa1\xc4\x8di, petimi vadbenimi studii, dvema glavnima dvoranama, \xc5\xa1tirimi restavracijami, \xc5\xa1estimi bari in mnogimi trgovinami s spominki. Streha operne hi\xc5\xa1je je zgrajena iz 1.056.000 lo\xc5\xa1\xc4\x8denih belih granitnih plo\xc5\xa1\xc4\x8dic, ki so jih uvozili iz \xc5\xa0vedske. \xc4\x8ceprav imajo plo\xc5\xa1\xc4\x8dice samoo\xc4\x8di\xc5\xa1\xc4\x8devalno lastnost, jih je treba pogosto vzdr\xc5\xbeevati in menjavati. Notranja oprema je sestavljena iz ro\xc5\xbenatega granita, ki so ga kopali v Tarani (NSW), in lesa, ki so ga pa dobavili s severa NSW. Pet gledali\xc5\xa1\xc4\x8d skupaj sestavlja koncertno dvorano s 2.679 sede\xc5\xbei, operno gledali\xc5\xa1\xc4\x8de ima 1.547 sede\xc5\xbeev, dramsko gledali\xc5\xa1\xc4\x8de 544 sede\xc5\xbeev, Playhouse ima 398 sede\xc5\xbeev in studijsko gledali\xc5\xa1\xc4\x8de ima 364 sede\xc5\xbeev. V najmanj\xc5\xa1i zgradbi se nahaja Bennelogova restavracija.\n_START_SECTION_\nZgodovina\n_START_PARAGRAPH_\nLeta 1955 je bil na tekmovanju med 233 udele\xc5\xbeenci izbran danski arhitekt J\xc3\xb8rn Utzon. Leta 1957 je tudi prispel v Sydney in tudi pomagal nadzorovati projekt. Opero je zgradilo podjetje Hornlbrook Pty Ltd.'